**REPUBLIKA HRVATSKA**

**OSNOVNA ŠKOLA SINIŠE GLAVAŠEVIĆA**

**V U K O V A R**

**I Z V J E Š Ć E**

 **O REALIZACIJI**

**GODIŠNJEG PLANA I PROGRAMA RADA ŠKOLE**

 **ZA 2015./2016. ŠKOLSKU GODINU**

**U Vukovaru, 31. kolovoza 2016.**

1. **UVJETI RADA**

1. **ORGANIZACIJA RADA OBILJEŽJA ŠKOLSKOG PROSTORA**

 Osnovna škole Siniše Glavaševića pokriva područje Borova naselja (Vukovar) .

1. **MATERIJALNI UVJETI**

Unutrašnji je školski prostor uredno održavan. Klimatizirani školski prostori suvremeno su opremljeni računalima i projektorima te dvjema tzv. pametnim pločama. Od ove školske godine obje smjene (nastava na hrvatskom jeziku i latiničnom pismu i nastavan na srpskom jeziku i ćiriličnom pismu) koriste se e-dnevnikom.

1. **UČITELJSKI KADAR I OSTALI DJELATNICI**

 U razrednoj nastavi svi učitelji imaju odgovarajuću stručnu spremu i rade na neodređeno vrijeme*.*

U predmetnoj nastavi također svi učitelji imaju odgovarajuću stručnu spremu i rade na neodređeno vrijeme.

Zbog porod. dopusta učiteljice Ivane Livade u radni odnos na određeno vrijeme, do kraja nastavne godine je primljena mag. primarnog obrazovanja Andrijana Horvat.

Zbog bolovanja učitelja Zvonka Kralja u radni odnos do kraja nastavne godine primljena je magistra primarnog obrazovanja Dragana Žarković.

Učiteljica glazbene kulture Blanka Gigić Karl koristi pravo na rad s polovinom radnog vremena zbog njege djeteta s poteškoćama u razvoju.To pravo koristi u OŠ Jagodnjak, a u ovoj školi joj prava iz radnog odnosa miruju. Umjesto Blanke Gigić Karl u radni odnos na određeno vrijeme je, po okončanju natječajnog postupka primljena Eleonora Biočić, mag. glazbene pedagogije iz Osijeka.

Magistra edukacije matematike i informatike Sanela Milanović je nakon okončanog natječajnog postupka zasnovala radni odnos na neodređeno vrijeme na poslovima učiteljice matematike i informatike, umjesto Petra Adžića koji je 31.08.2015. godine otišao u mirovinu.

Uputnicom Ureda državne uprave u Vukovarsko – srijemskoj županiji, umjesto Atanasije Alavanja koji je otišao u mirovinu na kraju školske godine 2014./15., na poslove učiteljice tjelesne i zdravstvene kulture raspoređena je Ljubica Glušac Lukić, mag. fizičke kulture.

Kanonski mandat za poučavanje vjeronauke – pravoslavne, dobio je Jovan Sekulić, umjesto Gorana Todorovića kojemu je radni odnos u ovoj školi prestao 31.08. 2015. godine.

Kanonski mandat za poučavanje RKT vjeronauka u nepunom radnom vremenu dobila je Ivona Benić.

Tijekom školske godine 2015./2016. Mirjana Ilić, koja je bila zaposlena na radnom mjestu spremačice, odlazi u mirovinu. Umjesto nje je nakon završetka natječajnog postupka radni odnos na neodređeno vrijeme zasnovala Jadranka Moskalj.

**II. ORGANIZACIJA RADA**

1. **PODATCI O UČENICIMA, RAZREDNIM ODJELIMA I ORGANIZACIJI NASTAVE**

|  |  |  |  |
| --- | --- | --- | --- |
| **OBILJEŽJE:** | **RAZREDNA NASTAVA** | **PREDMETNA NASTAVA** | **UKUPNO:** |
| **UČENIKA** | **ODJELA** | **UČENIKA** | **ODJELA** | **UČENIKA** | **ODJELA** |
| **MATIČNA****ŠKOLA** | **210** | **13** | **177** | **10** | **387** | **23** |

 Nastava je organizirana u smjenama. Prvom smjenom započeli su učenici koji nastavu polaze na srpskom jeziku i ćiriličnom pismu (9 odjela), a nastavu u drugoj smjeni polazili su učenici u odjelima na hrvatskom jeziku i latiničnom pismu (14 odjela).

 Prva smjena započinje s radom u 8.00 sati, a druga u 14.00 sati. Svaki tjedan smjene su se izmjenjivale. Školski je sat trajao 45 minuta. Škola je radila u petodnevnom radnom tjednu.

U Školi ima 387 učenika raspoređenih u 23 odjela i to:

* ***216 učenika raspoređenih u 14 razrednih odjela u nastavi na hrvatskom jeziku i latiničnom pismu,***
* ***171 učenika raspoređenih u 9 odjela koji nastavu polaze na srpskom jeziku i ćiriličnom pismu.***
1. **GODIŠNJI KALENDAR RADA ŠKOLE**

Nastava je započela 7. rujna 2015. godine.Realizirano je 175 nastavnih i radnih dana.

1. **KULTURNA I JAVNA DJELATNOST ŠKOLE**

Veliku pozornost posvetili smo kulturnoj i javnoj djelatnosti škole. Obilježili smo sve značajne nadnevke tijekom školske godine. Priredbe u školi i izvan škole bile su:

 - priredba za učenike prvog razreda,

 - Hrvatski olimpijski dan,

- Europski dan jezika

- Dan životinja

- Dan učitelja

- Dječji tjedan

 - priredba za Dane kruha i Dane zahvalnosti za plodove zemlje,

 - Dan jabuka

- Mjesec hrvatske knjige

- Međunarodni dan školskih knjižnica

- Halloween party

 - Dan škole – rođendan S.Glavaševića,

- program posvećen Danu sjećanja na Vukovar–sudjelovanje u obilježavanju počasti u Borovo - Commercu - učenici 1. do 4. razreda s učiteljima – Žrtve Borova naselja za Domovinu,

 - Dan djece

 - priredba povodom Sv. Nikole,

 - priredba za Božić,

 - Halfterm party

 - priredba za Dan sv. Save,

 - maškare u školi (RN)

 - priredba za Dan zaljubljenih - Valentinovo,

 - Dani hrvatskog jezika,

 - Dan sigurnijeg Interneta

- Dan materinskog jezika (SJ)

 - Dan vode

 - Dan dječje knjige

 - Dan planeta Zemlja,

 - Dan engleskog jezika

- Svjetski dan plesa

- Dan EU

- Dan sporta

- Dan obitelji

- Dan kulturne raznolikosti

- Otvorena vrata škole – kraj nastavne godine

 - Oproštaj učenika 8. Razreda od osnovne škole

U školi je ove godine organizirano nekoliko humanitarnih akcija s ciljem pomoći socijalno ugroženima, siromašnima kod nas i u svijetu:

 - za Crveni križ

 - Caritas

- prikupljanje plastičnih čepova – pomoć Udruzi oboljelih od leukemije i limfoma (Plastičnim čepovima do skupih lijekova)

U ovoj školskoj godini planirano je i organizirano više posjeta kulturnim i drugim ustanovama:

- učenici razredne i predmetne nastave su pogledali kazališne predstave: Snjeguljica, Vragolasta djevojka

*-* posjete Gradskoj knjižnici Vukovar (obrada lektira i nastavnih jedinica u razrednoj i predmetnoj nastavi)

*-* posjet Cinestaru (Mali genijalac, Jurski park, Ljubav ili smrt, Noć u muzeju 3)

*-* posjet Dječjem vrtiću

- posjet Spomen domu hrvatskih branitelja, Mjesto sjećanja – Vukovarska bolnica, Memorijalni centar Domovinskog rata, Spomen dom Ovčara, Vučedol, crkva Gospe Fatimske

- tvornica Borovo (razredna i predmetna nastava)

- Vodovod grada Vukovara

- Vučedol

- Izložba malih životinja

- Memorijalni centar Milutin Milanković, Dalj

- Cnestar Vukovar

- UZOS Golubica

- park šuma Adica

- Dom za starije i nemoćne osobe

- Europski dom

U holu škole se, vezano uz prigodne sadržaje, stalno izmjenjuju izložbe učeničkih radova. I ove godine smo osobitu pozornost posvetili značajnim nadnevcima. Obilježili smo ih prigodnim panoima u holu Škole, izložbama, priredbama.

1. **ZDRAVSTVENA - SOCIJALNA I EKOLOŠKA ZAŠTITA UČENIKA**

 Zdravstvena zaštita provodi se prema planu i programu. Provedeni su sistematski pregledi prema zdravstvenom planu i programu u 8. razredu, a cijepljenja su provedena među učenicima 1. (pri upisu), 5., 6. i 8. razreda.

 Za djecu koja se upisuju u 1. razred izvršen je liječnički pregled, kao i pedagoško – psihološka provjera sposobnosti za upis u 1. razred. Provjeru je provelo povjerenstvo škole: pedagog, psiholog i liječnica školske medicine. Upisani su novi učenici u 1. razred.

 Ove godine za učenike 3. razreda organizirana je ŠKOLA PLIVANJA u Osijeku. Realizirana je u razdoblju od travnja do lipnja 2016. godine.

Organizirana je prehrana za učenike. Gotovi pekarski proizvodi kombiniraju se s napitcima (zimi toplim, a ljeti osvježavajućim).

U suradnji sa Zavodom za javno zdravstvo i školskom medicinom održana su sljedeća edukativna predavanja i pregledi za učenike (pored redovitih pregleda i cijepljenja prema planu):

* Sistemski pregled vida (3.b)
* Piramida zdrave prehrane i skrivene kalorije (3.b)
* U susret pubertetu (5.a, 5.b)
* Ljudsko tijelo i promjene u pubertetu (5.a, 5.b)
* Hepatitis B (6.a, 6.b)

U 2.b i 3.b razredu u suradnji sa Zavodom za javno zdravstvo provedeno je istraživanje u svrhu prevencije pretilosti djece.

 Učenici 8. razreda i ove su godine posjetili Terapijsku zajednicu Neovisnost u Vrbici zajedno s voditeljicom projekta nastavnicom Ivanom Skender – Oršolić, psihologinjom škole te svojim razrednicima. Učenici su u terapijskoj zajednici, između ostalog, poslušali i predavanje na temu Rizična ponašanja i posljedice. Također, djelatnici i korisnici Terapijske zajednice posjetili su i školu gdje su održali predavanje za roditelje na temu prevencije ovisnosti.

 Učenici 2. razreda prošli su i predavanja i radionice CAP programa prevencije zlostavljanja djece, koje su održale CAP pomagači učiteljica Ružica Sabo Panza, psihologinja Martina Pavković i Biljana Krnjajić. U 8. razredu održano je i predavanje i radionica TEEN CAP.

Učenici 1. razreda poslušali su predavanje *Vidi i klikni* s temom sigurnosti u prometu, kao i predavanje kontakt policajca *Promet – od kuće do škole*. Također, prvašići su poslušali i predavanje kontakt policajca *Petarde nisu igračke*, o opasnostima eksplozivnih naprava. Učenici prvog razreda u suradnji s HAK-om prošli su i kroz *Malu prometnu školu*.

U suradnji s djelatnicima PP Vukovar učenicima 8.b razreda održano je i predavanja o nasilju među mladima i prevenciji ovisnosti u sklopu projekta Zdrav za 5.

 Tijekom nastavne godine svi učitelji i nastavnici provodili su teme Zdravstvenog odgoja prema zadanim modulima, u okviru sata razrednika i redovne nastave.

 Cijena prehrane kretala se po cijeni 5 kn po danu a broj obroka kretao se po mjesecima kako je prikazano u tablici prehrane:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **MJESEC:** | **IX.** | **X.** | **XI.** | **XII.** | **I.** | **II.** | **III.** | **IV.** | **V.** | **VI.** |
| **BROJ UČENIKA:** | **231** | **242** | **232** | **235** | **233** | **242** | **223** | **235** | **233** | **212** |

Učenici su putovali u matičnu školu iz Borova, Vukovara te s udaljenih dijelova Vinkovačke ili Trpinjske ceste i Lipovače.

|  |  |  |  |  |  |
| --- | --- | --- | --- | --- | --- |
| **RELA-****CIJA** | ***RAZRED*** | ***Ukupno*** | ***RAZRED*** | ***Ukupno*** | ***Sve-******ukupno*** |
| **I.** | **II.** | **III.** | **IV.** | **V.** | **VI.** | **VII.** | **VIII.** |
| **Vinkovačka c.**  | **2** | **2** | **3** | **3** | **10** | **-** | **1** | **-** | **1** | **2** | **12** |
| **Lipovača** | **-** | **-** | **-** | **2** | **2** | **3** | **4** | **-** | **3** | **10** | **12** |
| **Vukovar** | **-** | **-** | **-** | **1** | **1** | **-** | **-** | **-** | **2** | **2** | **3** |
| **Trpinj. c.** | **5** | **3** | **4** | **3** | **15** | **6** | **-** | **2** | **3** | **11** | **26** |
| **Borovo** | **-** | **-** | **-** | **1** | **1** | **2** | **-** | **-** | **2** | **4** | **5** |
| **UKUPNO** | **7** | **5** | **7** |  | **29** | **11** | **5** | **2** | **11** | **29** | **58** |

Prijevoz učenika obavljalo je Poduzeće *Čazmatrans.*

 Ekskurzije i izleti organizirani su prema Pravilniku. Realizirane su sljedeće ekskurzije i izleti:

 - 1.a,b i 2.a,b – jednodnevni izlet u ilok

 - 1.c, 2.c – jednodnevni izlet u Kopački rit

- 3.a, 3.b, 4.a, 4.b – Škola u prirodi (Selce)

- 3.c,d Škola u prirodi – Karlobag

- 4.c - jednodnevni izlet na Papuk

- 5.a,b, 6.a,b i 7.a – jednodnevni izlet Kopački rit – Osijek

- 8.a – višednevna ekskurzija u sjevernu Dalmaciju (hrvatska morska obala)

- 8.b – višednevna ekskurzija Lepenski vir

Odjeli 5.c, 6.c i 7.b planirali su ekskurziju Zagreb – Krapina, no obzirom da je slična ekskurzija realizirana dok su učenici bili u razrednoj nastavi, odustalo se od te relacije te su učenici navedenih odjela posjetili Manasiju, Kragujevac i Topolu u organizaciji Pravoslavne Crkve i učitelja geografije Novice Gajića. **V. INTERNO STRUČNO USAVRŠAVANJE**

**1. RAD STRUČNIH AKTIVA U ŠKOLI**

 U školi je organiziran rad stručnih aktiva: aktiv razredne nastave (voditeljica Ružica Sabo), aktiv društvene grupe predmeta (voditeljica Biljana Krnjajić) i aktiv prirodne grupe predmeta (voditeljica Ankica Strešnjak).

**a) AKTIV RAZREDNE NASTAVE**

Stručno vijeće učitelja razredne nastave održalo je, uz mjesečno planiranje i 3 stručna skupa. Dogovoreni su planovi i programi izvanučioničke nastave (izleti, terenska nastava, izvanučionička nastava te izvannastavne aktivnosti). Dogovoren je pristup izradi kurikuluma, kao i plan kulturnih i društvenih djelatnosti, te građanskog odgoja. Planirani su i realizirani integrirani radni dani: Hrvatski olimpijski dan, Dan kruha, Dan jabuke, Sv. Nikola, Božić, Maškare, Valentinovo Uskrs i Svjetski dan plesa. Planirane i realizirane terenske nastave u našu bližu i dalju okolinu, te u Adicu, kao i planirani izleti 1. i 2. razreda u Ilok i Kopački rit, te učenika 3. i 4. razreda u Školu u prirodi u Novi Vinodolski i Karlobag.

 Na aktivima učitelja razredne nastave održana su predavanja i prezentacije s temama:

* Mali tečaj brzog čitanja – Biljana Krnjajić, dipl. knjižničarka;
* Školski projekt: „Dunav spaja gradove, a valcer dječja srca“ – učenici od 1. do 4 razreda;

- Suvremene nastavne strategije – predavanje školske pedagoginje Milice Marić;

- Izrada nastavnih listića za učenike koji imaju disleksiju i disgrafiju –

Ana Kanđera, dipl. učiteljica.

**b) AKTIV DRUŠTVENE SKUPINE PREDMETA**

Kroz školsku godinu 2015. / 2016. održana su tri aktiva društvene skupine predmeta

*Prvi Aktiv*

Prvo predavanje na aktivu održala je knjižničarka Biljana Krnjajić s temom *Mali tečaj brzog čitanja*. Prema riječima voditeljice postoje različite tehnike brzog čitanja, no sve imaju tri zajedničke odrednice : velika količina riječi pročitanih u minuti, razumijevanje smisla tijekom čitanja i zapamćivanje nakon čitanja. U nizu vježbi kojima su prisutni članovi pristupili trebalo je što dosljednije primijeniti prethodno teoretski navedene upute. Nakon odrađenih vježbi sudionici su se uvjerili kako mogu čitati dvostruko brže nego su čitali prije izvedenih vježbi.

Drugo predavanje pod nazivom *Zadatci za učenike s poteškoćama u učenju* održala je Ana Kandžera, učiteljica engleskog jezika koja je prisutne upoznala sa stanjem disleksije. Nadalje je ukazala kako se na disleksiju može utjecati jer se jezik može usavršavati, vizualna percepcija njegovati, a mišljenje usložnjavati do 15. godine sigurno. Učiteljica je na radionici pokazala primjere kako utjecati na to stanje kod učenika od 1.do 4.razreda. Kratkim uvodnim teorijskim dijelom je započela predavanje, a nastavila primjerima kako učenicima pomoći s organiziranjem informacija, pomoći im u savladavanju čitanja teksta, te je pokazala primjere zadataka za vježbanje obrađenih dijelova gradiva.

*Drugi Aktiv*

Siniša Agić, učitelj glazbene kulture održao je predavanje pod nazivom *Vitaminski rep*. Prisutnim kolegama je pokazao jednu od mogućnosti uporabe ritma kao motivacije za učenički rad u nastavi. Sudionicima aktiva je ukazao na sve mogućnosti korištenja ove vježbe ritma u kojoj se ključni pojmovi mogu mijenjati po potrebi bilo kojeg predmeta. Na primjer učitelji engleskog jezika mogu ovom vježbom ponavljati sa učenicima nepravilne glagole. Mnoštvo je mogućnosti korištenja ove ritmičke vježbe u bilo kojem predmetu i njegovom se primjenom ostvaruje korelacija sa predmetom glazbene kulture.

*Treći aktiv*

*Kako planirati terensku nastavu* naziv je predavanja u sklopu kojega su učitelji posjetili Muzej vučedolske kulture gdje im je učiteljica hrvatskog jezika i povijesti Karolina Nadaždi Hideg ukazala na Vučedolsku kulturu koja je na ovim prostorima bila istodobna sa velikim kulturama Mezopotamije, Egipta i stare Grčke. Zauzimala je prostor dvanaest današnjih europskih država sa središtem u Vučedolu najvećem tadašnjem naselju i današnjem nalazištu nedaleko Vukovara.

**c) AKTIV PRIRODNE SKUPINE PREDMETA**

Na početku i na kraju nastavne godine aktiv se sastajao radi :

* sastavljanje plana za tekuću školsku godinu i izvješća o radu
* izrade plana i programa
* izrade prilagođenih programa za učenike s teškoćama

Aktiv učitelja prirodne grupe predmeta planira održati četiri stručna skupa

RUJAN 2015.

1. Zaduženja učitelja (svi)

2. Planirani projekti (svi)

STUDENI/PROSINAC 2015.

1. Izvođenje terenske nastave - Novica Gajić

2. Organizacija natjecanja (svi)

OŽUJAK/TRAVANJ 2016.

1. Osvrt na natjecanja (svi)

2. TZK - Nebojša Radojčić

3. Korištenje web alata u nastavi - Sanela Kralj

SVIBANJ/LIPANJ 2016.

1. Dan planete Zemlje - Ivan Groznica

2. Oprezno s energijom - Dragica Kuzmanović

Tijekom nastavne godine Aktiv se sastajao radi :

* izvješća sa sudjelovanja na seminarima , na stručnim županijskim skupovima
* usklađivanja datuma provedbi pisanih provjera znanja i upisivanja istih u Vremenik pisanja prema Pravilniku
* priprema i provođenja školskih natjecanja
* Predavanja članova aktiva

Članovi Aktiva su sudjelovali na sljedećim aktivnostima:

Predavanje prof. Ivana Groznice „Dan planeta Zemlje“

Predavanje prof. Dragice Kuzmanović „Oprezno s energijom“

 Na sjednicama Učiteljskog vijeća pedagoginja je održala predavanje sa sljedećom tematikom:

 - Stavovi i mišljenja učenika i učitelja o satu razrednika (prikaz rezultata istraživanja)

 - Izvješće na kraju školske 2015./2016. godine

**UKLJUČENOST DJELATNIKA U USAVRŠAVANJE IZVAN ŠKOLE**

 Učitelji su sudjelovali na različitim aktivima u Vukovarsko – srijemskoj i Osječko-baranjskoj županiji. Broj prisustvovanja stručnim skupovima izvan škole kretao se između dva i sedam puta po učitelju.

**VI. RAD STRUČNIH ORGANA, STRUČNIH SURADNIKA I ORGANA UPRAVLJANJA**

1. **RAD UČITELJSKOG VIJEĆA**

 Učiteljsko je vijeće tijekom školske godine 2015./2016. održalo 10 sjednica. Rješavani su svi tekući problemi vezani za rad škole.Svi izostanci učitelja s Učiteljskog vijeća bili su opravdani.

1. **RAD RAZREDNIH VIJEĆA**

 Razredna vijeća rade u sjednicama. Održano je u prosjeku 4 sjednice razrednih vijeća.

1. **RAD RAZREDNIKA**

Svaki je razrednik na početku školske godine izradio plan i program rada sposebnim naglaskom na odgojno djelovanje i socijalni status učenika. Održana su prosječno 4 roditeljska sastanka u svakom razredu.

1. **RAD STRUČNIH SURADNIKA**

***4.1. IZVJEŠĆE STRUČNE SURADNICE PEDAGOGINJE***

**4.1.1. PRIPREMA ŠKOLSKIH ODGOJNO-OBRAZOVNIH PROGRAMA I NJIHOVE REALIZACIJE**

 U procesu planiranja i programiranja školske godine 2015./2016. godine kao pedagog škole sudjelovala sam u izradi Izvješća o realizaciji Godišnjeg plana i programa rada škole u školskoj 2014./2015. godini, Kurikuluma škole i Godišnjeg plana i programa rada škole.

 Također sudjelovala sam i pomagala pri planiranju i organiziranju nastavnog rada koji je podrazumijevao sljedeće :

- planiranje i izrada Godišnjeg plana i programa rada pedagoga,

- suradnja s učiteljima u pripremi planiranja nastave i ostalih oblika neposrednog rada: izborna, dopunska, dodatna, terenska, projektna, integrirana nastava, izvannastavne aktivnosti, plan rada razrednog odjela i plan sata razrednika, a na principima kurikula,

- sudjelovanje u mjesečnom tematskom planiranju,

 - sudjelovanje u radu aktiva razredne nastave i društvene skupine

 predmeta

- plan priprema u organizaciji izleta, ekskurzija

 - sudjelovanje u implementaciji Kurikula zdravstvenog odgoja u nastavi.

 -sudjelovanje u implementaciji Programa međupredmetnih i interdisciplinarnih sadržaja Građanskog odgoja i obrazovanja

**4.1.2. NEPOSREDNO SUDJELOVANJE U ODGOJNO – OBRAZOVNOM PROCESU**

Neposredni rad tijekom školske godine 2015./2016. odnosio se na:

* poslove oko upisa djece u 1. razred ( predupis, provjera sposobnosti, pripreme za liječnički pregled, upis u 1. razred, roditeljski sastanci, formiranje razrednih odjela);
* priprema i organiziranje razrednog vijeća petog razreda u srhu formiranja odjela i upoznavanje učenika, s posebnim naglaskom na učenike s teškoćama u razvoju, učenike slabijih školskih postignuća ili zdravstvenih poteškoća
* organiziranje i sudjelovanje u radu razrednih vijeća razredne i predmetne nastave
* sudjelovanje u planiranje i praćenje organiziranja dopunskog rada i popravnih ispita;
* pružanje stručne pomoći, sudjelovanje u praćenju primjene suvremenih oblika i metoda rada u nastavi (hospitacija nastave pripravnika tijekom godine),
* praćenje ostvarivanja sata razrednika
* posebna skrb o učiteljima pripravnicima i ostvarivanju njihovog programa uvođenja (Mato Pauzer, Tijana Janjatović, Nebojša Radojčić, Jovana gavrilović, Marina Žulj)
* sudjelovanje u kulturnoj i javnoj djelatnosti škole
* praćenje uspjeha učenika i pružanju pomoći učenicima koji imaju poteškoća u učenju; godišnje analize uspjeha; pojedinačna pomoć pojedincima i grupama učenika ( provjera brzine čitanja, logičkog čitanja, problemi u razumijevanju);
* identifikacija i provođenje postupka opservacije učenika ( suglasnost roditelja, donošenje prijedloga pokretanja postupka, postupak ispitivanja članova povjerenstva, donošenje prijedloga primjerenog oblika odgojno – obrazovnog rada ), pružanje podrške učenicima i roditeljima (12 učenika dobilo Rješenje, a u postupak opservacije uključeno 9 novih učenika);
* organiziranje savjetodavnih susreta s učenicima (najčešća problematika : teškoće u učenju, nepoželjni oblici ponašanja, nesređeni odnosi u razredu, fizički i emocionalni sukobi s učenicima)
* suradnja s osobnim pomoćnicima u nastavi za učenice 4.c i 8.a razreda
* s roditeljima : individualni susreti; konzultativni razgovori, razgovori po prijavama i pritužbama, predavanja u 8.a,b – Kamo nakon osnovne škole i e-upisi
* radionički rad s učenicima : Vršnjačka pomoć (5.-8.r.), Učimo kako učiti (5.r), Dan sigurnijeg Interneta (3.-8.r.), kao i niz neplaniranih radionica, koje su se obavljale sukladno odgojnoj situaciji u pojedinim razredima
* savjetodavni rad s učiteljima: organizacijski poslovi, sukobi među učenicima, kontakti s roditeljima, praćenje rada učenika, poduzimanje i izricanje pedagoških mjera, problemi u učenju, ponašanju;
* sudjelovanje u radu stručnih tijela škole: razredna vijeća razredne i predmetne nastave, Učiteljskog vijeća
* sudjelovanju u radu Tima za kvalitetu, Vijeća učenika
* koordinacija e-upisa (član povjerenstva) i rad na ostvarivanju programa profesionalnog informiranja i usmjeravanja učenika
(provođenje ankete profesionalnog usmjeravanja, organizacija prezentacije predstavnika srednjih škola, vodič za upis u srednje škole, suradnja s razrednicima 8. razreda, suradnja sa liječnicom Školske medicine; održana 2 roditeljska sastanka na temu E-upisa, suradnja s CARNET-ovom podrškom e-upisima, suradnja s HZZ-om i Uredom državne uprave zbog postupka profesionalne orijentacije za učenike s

teškoćama u razvoju, redovito ažuriranje web-stranice Škole s najnovijim informacijama i dokumentima vezanim za e-upise, suradnja sa srednjim školama…);

* ostvarivanje programa zdravstvene ( cijepljenje, sistematski pregledi, učenici posebnih potreba) i socijalne zaštite učenika (učenici s poremećajima u ponašanju, učenici s problemom u obitelji …).

**4.1.3. ANALIZE, IZVJEŠTAJI, PROJEKTI**

U školskoj godini izrađuju se izvješća o uspjehu učenika, pedagoškim mjerama i realizaciji nastavnog plana i programa. Zbog izmjena Zakona i ukidanja zaključne ocjene na polugodištu, izvješća sam napravila samo s podacima za kraj godine.

Tijekom nastavne godine proveden je do kraja projekt uvida u sat razredne zajednice s ciljem unaprijeđenja nastave. Provedeno je anketno ispitivanje učenika 5.-8. razreda, kao i uvid u nastavu SRZ-a. Rezultati istraživanja prezentirani su učiteljima na kraju nastavne godine, a razrednici su dobili i prijedloge za unaprjeđenje sata razredne zajednice. Također, oformljene su dvije skupine učitelja (RN i PN) koje su za cilj imale usuglasiti provedbu određenih programa sata razrednika.

Sudjelovala sam u realizaciji sljedećih projekata:

* UNICEF-ov projekt „Mreža škola bez nasilja“ – Vršnjačka pomoć

- e –dnevnik (CARNET)

- Građanski odgoj i obrazovanje

- Preventivni programi (Vrbica, Dom zdravlja Vukovar)

Također, redovito sam sudjelovala u ažuriranju e-matice i te u suradnji s tajnicom Škole izrađivala razna statistička izvješća prema zahtjevima određenih institucija.

**4.1.4. STRUČNO USAVRŠAVANJE**

Tijekom godine redovito sam se stručno usavršavala kako na županijskoj i međužupanijskoj razini, tako i na državnoj. Sudjelovala sam u ukupno 3 županijska stručna skupa (vukovar, Vinkovci, Soljani) i 2 međužupanijska (Cerna, Vinkovci).

Od 1.veljače 2015. bila sam mentorica Tijani Janjatović, koja je započela sa stručnim osposobljavanjem bez zasnivanja radnog odnosa. Od 1. rujna 2015. godine, pripravnica se zaposlila u OŠ Markušica, na određeno puno radno vrijeme (zamjena za porodiljni dopust), no pripravnici sam ostala mentorica. Pripravnica je sa stažiranjem završila 1. veljače 2016. godine, no još nije stekla uvjete za izlazak na stručni ispit, zbog usklađivanja inozemne diplome.

 Sudjelovanjem i suradnjom pružana je pomoć učiteljima u različitim oblicima njihovog usavršavanja u školi i van nje.

Na sjednicama Učiteljskog vijeća održala sam prezentaciju za učitelje :

* Stavovi i mišljenja učenika i učitelja o satu razrednika (prikaz rezultata istraživanja)
* Analiza uspjeha i vladanja na kraju 2015./2016. školske godine.

Na aktivu razredne nastave održala sam predavanje:

* Suvremene nastavne strategije

**4.1.5. DOKUMENTACIJSKA DJELATNOST**

Dokumentacijska djelatnost odnosi se na prikupljanje, vođenje i pohranjivanje školske, pedagoške i nastavne dokumentacije. To su Dnevnici rada, Imenici, dokumentacija oblika neposrednog rada učitelja, dokumentacija stručnog usavršavanja, dokumentacija upisa djece u 1. razred, vođenje i čuvanje dokumentacije pedagoga iz djelokruga pedagoških poslova i zadataka te područja rada. Također, i ove godine sam bila uključena u provedbu projekta e-dnevnika.

**4.1.6. OSTALI POSLOVI**

U ostale poslove svrstavaju se poslovi koji su neplanirani ili se odnose na suradnju i komunikaciju sa sredinom. To su poslovi:

 - narudžba udžbenika za 1.r. za učenike koji se školuju po modelu A,

 - suradnja s SKD Prosvjeta (model C)

 - suradnja s kulturnim ustanovama u Vukovaru – Muzej, Knjižnica

 - suradnja sa Zavodom za javno zdravstvo

 - suradnja s Centrom za socijalnu skrb

 - suradnja s Uredom državne uprave u Vukovaru

 - suradnja s HZZ-om

- suradnja sa srednjim školama u Vukovaru (profesionalna orijentacija)

 - suradnja s MUP-om Vukovar

 - suradnja s vrtićem

 - suradnja s AZOO i MZOS-om

***4.2.IZVJEŠĆE STRUČNE SURADNICE KNJIŽNIČARKE***

U 21. stoljeću jedan od osnovnih ciljeva formalnog obrazovanja mora biti i pripremanje učenika na cjeloživotno obrazovanje koje je vještina potrebna svakom članu informacijskog društva današnjice. Tokom svojeg školovanja osim znanja previđenih nastavnim planom i programom učenici moraju i *naučiti kako učiti*.

Školska knjižnica u ovom procesu treba zauzeti ulogu podrške ali i dijela odgojno-obrazovnog procesa, a u skladu s UNESCO-ovim Manifestom za školske knjižnice. Temeljem

navedenog postavljeni su i ciljevi i zadaci školske knjižnice

**Ciljevi i zadaci**

Osnovni je cilj učiniti školsku knjižnicu kulturnim i informacijskim središtem škole i jezgrom odgojno-obrazovnog procesa. Školska knjižnica – dnevni boravak škole. Za ostvarivanje navedenog cilja potrebno je ispuniti slijedeće zadatke:

• integriranje knjižnice u nastavni proces škole

• korištenje knjižnice u okviru svih odgojno-obrazovnih područja

• razvijanje čitalačkih navika u djece (stvaranje navike posjećivanja knjižnice)

• navikavanje učenika na razne vrste i izvore informacija

• razvijanje sposobnosti učenika za samostalno vrednovanje i upotrebu svih vrsta i

oblika informacija

• stvaranje osnove za cjeloživotno obrazovanje i samoobrazovanje kod učenika

**Knjižnična građa**

Knjižnični fond sastoji se od obrađenih 7790 knjiga , 683 časopisa i novina i 163 jedinica AV građe. Knjige se tehnički obrađuju, složene su na policama po odgovarajućem stručnom razmještaju. Knjižnični fond smješten je u slobodnom pristupu i zatvorenom ormaru. Za obradu knjižnične građe koristi se program METEL WIN. Kupljeno je 41 knjiga u vrijednosti 3.076,70 kune.

U toku školske godine 2015./2016. provođen je program razvijanja informacijske pismenosti ili program knjižničnog odgoja i obrazovanja učenika (KOOU). Od prvog do četvrtog razreda, program se većinom odnosi na razvijanje vještina čitanja i pisanja, ali ne samo kao jezične djelatnosti već i kao temelju obrazovanja.

Obuhvaćeni su slijedeći sadržaji:

1. razred

- upoznavanje sa školskom knjižnicom, njenim radom i pravilima ponašanja

2. razred

– ponavljanje pravila ponašanja u školskoj knjižnici, pregledavanje fonda namijenjenog

uzrastu, posuđivanje i obveza vraćanja na vrijeme

– upoznavanje dječjeg tiska i razlikovanje različitih vrsta tiska

3. razred

- Put od autora do čitatelja

-obrada „ upotreba enciklopedija kao dijela referentne zbirke“

4. razred

- upoznavanje referentne zbirke i njene namjene, upotreba leksikona, enciklopedija i

rječnika

-Mediji i sredstva ovisnosti

Od petog do osmog razreda učenike se podučava prikupljanju, vrednovanju i upotrebi

informacija.

5. razred

- upoznavanje učenika s knjižničnim poslovanjem i signaturom

- rasprava o književnosti, knjizi i drugim medijima

6. razred

- upoznavanje učenika s različitim izvorima informacija i UDK

- upoznavanje učenika s različitim tehnikama pronalaženja informacija

7. razred

- rasprava o autorstvu, upoznavanje važnosti citiranja i upotreba knjižničnih kataloga

- upoznavanje tiskanih i elektroničkih izvora informacija i njihovih razlika

- signatura i smještaj knjige na polici, upotreba kataloga

8. razred

- kataloško i računalno pretraživanje knjiga

-upoznavanje sa Vrstama knjižnica u Republici Hrvatskoj

Satovi su se održavali u sklopu programa pojedinih predmeta, na satovima razredne zajednice

i dijelom u korelaciji s drugim predmetima.

 **Poticanje čitalačkih navika**

Kako je poticanje čitalačkih navika jedan od osnovnih ciljeva školske knjižnice, određeno nizom temeljnih dokumenata struke (UNESCO-v Manifest za školske knjižnice, IFLA-ine i UNESCO-ove smjernice za školske knjižnice, IFLA Smjernice za knjižnične usluge za djecu) kao i Nastavnim planom i programom HNOS i Nacionalnim okvirnim kurikulomom, kroz ovu školsku godinu znatna je pažnja posvećenja ostvarivanju upravo ovog zadatka knjižnice.

Veliki je odaziv učenika primijećen već usmenim poticanjem djece na posudbu novih knjiga i knjiga izvan popisa lektire u osobnom kontaktu s knjižničarom.

U listopadu su se učenici nižih razreda uključili u *Nacionalni kviz za poticanje čitanja* : **Putovanje do znanja.**. Učenik Ivan Gelemanović iz 8.a razreda izvučen je kao pobjednik i jedan od predstavnika naše škole. Kroz godinu školska se knjižnica uključila i u nekoliko satova lektire. Cilj ovih satova bio je pristupiti lektiri na drugačiji način i pružiti učenicima drugačiji pogled na knjigu.

 **Stručno-knjižnična djelatnost**

 **Knjižnična statistika**

Posudba se provodi elektroničkim putem, pomoću softwarea MetelWin. Zahvaljujući ovom softwareu imamo i pouzdane podatke za izradu knjižnične statistike.

U školsku su knjižnicu upisani svi učenici i nastavnici i nastavnici škole.

 **Kulturna i javna djelatnost**

 Obilježavanje obljetnica i važnih datuma

Tijekom godine panoima su obilježeni:

- Mjesec hrvatske knjige (listopad/studeni)

- Dan hrvatskog kazališta (24. studeni)

- Valentinovo (14. veljače)

- Međunarodni dan Žena (08.ožujka)

- Svjetski dan šuma (22. ožujka)

- Dani hrvatskoj jezika – glagoljica (ožujak)

- Međunarodni dan dječje knjige (02. travnja)

- Dan planeta Zemlje (22. travnja)

- Međunarodni dan biološke raznolikosti (22. svibnja)

 **Realizacija ciljeva i zadataka**

Svi zadaci školske knjižnice definirani Planom i programom rada stručnog suradnika –knjižničara za šk. god. 2015./2016., prema ovom Izvješću ispunjeni su u manjoj ili većoj mjeri.

U slijedećoj školskoj godini nastojati će se i dalje poboljšavati knjižnično poslovanje u svim segmentima.

U odgojno-obrazovnoj djelatnosti zadržati će se Program razvijanja informacijske pismenosti uz izmjene pojedinih satova. Nastojati će se veći dio Programa održati u korelacijama s drugim predmetima, kako program ne bi predstavljao dodatno opterećenje za učenike. Naglasak je na stjecanju vještina. Aktivnosti poticanja čitalačkih navika trebale bi biti brojnije.

Od stručno-knjižnične djelatnosti najvažnije je čim prije uvesti svu građu u knjižnični program Metelwin. Knjižnica će se i dalje uključivati u što veći broj školskih aktivnosti, pogotovo projektnu nastavu i informirati učenike o važnim događanjima i datumima. Posebno će se nastojati ponuditi više sadržaja za slobodno vrijeme učenika.

***4.3. IZVJEŠĆE STRUČNE SURADNICE PSIHOLOGINJE***

Psihološka djelatnost je sustav pojedinačno ili skupno usmjerenih stručnih postupaka, mjera i sredstava utemeljen na načelima i spoznajama psihološke znanosti i prakse koji obuhvaća psihološku dijagnostiku, psihološke tretmane i savjetodavni rad, edukacijske aktivnosti, psihološka stručna istraživanja i psihološku evaluaciju.

**Glavni ciljevi školskog psihologa**

Cilj rada psihologa bio je razvoj općih kompetencija, i to:

* *interpersonalne, interkulturalne i socijalne kompetencije* kao što su tolerancija, nenasilno rješavanje sukoba, timski rad i sl.
* *učenje kako učiti* - sposobnost organiziranja vlastitog učenja, ustrajanje u učenju, praćenje vlastitih procesa učenja i vlastitih napredovanja i sl.
* *poduzetništvo* - kreativnost, inovativnost, prepoznavanje mogućnosti, sposobnost određivanja ciljeva, planiranja i upravljanja vlastitim aktivnostima i sl.

Nadalje je cilj rada psihologa bio razvoj obrazovanja usmjerenog na učenika, razvoj temeljnih kompetencija potrebnih za cijelo-životno učenje te pomoć učenicima, nastavnicima i roditeljima da što kvalitetnije razviju svoje potencijale, održe svoje psihološko zdravlje, razvijaju interpersonalne i socijalne vještine, adekvatno svojim sposobnostima i interesima donose odluke vezane uz nastavak svojeg obrazovanja i uz svoje buduće zvanje.

**Opis poslova školskog psihologa**

Tijekom savjetodavnih razgovora s učenicima radilo se na :

* prepoznavanju individualnih potreba učenika, te, u skladu s time, provođenju individualnih i grupnih savjetovanja
* psihološkim procjenama mogućnosti pojedinih učenika (za polazak djeteta u osnovnu školu, te u slučaju školskog neuspjeha ili procjene darovitosti i sl.)
* dijagnosticiranju specifičnih poteškoća u učenju te pomoći u postizanju boljeg školskog uspjeha (neadekvatne strategije učenja, problemi s pažnjom i koncentracijom, ispitna anksioznost i sl.)
* prepoznavanju poteškoća u ponašanju i vršnjačkim odnosima, emocionalnih i/ili obiteljskih poteškoća te pomoći u njihovom prevladavanju
* pomoći učenicima u razvijanju adekvatnih mehanizama suočavanja i prevladavanja stresnih događaja i kriznih situacija
* razvijanju i provedbi programa prevencije nepoželjnih oblika ponašanja, programa za jačanje samopouzdanja, samopoštovanja, sigurnosti, te učenju socijalnih vještina - za sve učenike u školi, a osobito učenike „rizičnih“ skupina
* provedbi programa prevencije zlostavljanja djece u osnovnim školama i široj zajednici

Tijekom savjetodavnih razgovora usmjeravani su i roditelji, i to:

* kako prepoznati i razumjeti razvojne i individualne potrebe svoga djeteta i reagirati u skladu s njima
* kako razvijati adekvatne vještine i komunikaciju kako bi mogli kvalitetnije poticati razvoj svih djetetovih potencijala i aktivno pridonijeti njegovu uspješnom obrazovanju
* ukazivanjem na znanja iz područja razvojne, kognitivne i primijenjene psihologije kojim roditelji mogu doprijeti do svoga djeteta te na temelju kojih mogu bolje razumjeti dijete i njegove postupke
* kako uspostaviti kontakt s vanjskim institucijama potrebnim učeniku (npr. Zavod za profesionalnu orijentaciju, centri za socijalnu skrb, specijalizirane zdravstvene institucije koje se bave mentalnim zdravljem, institucije koje se bave osmišljavanjem slobodnog vremena i sl.)

Rad s nastavnicima bio je usmjeren na:

* pomoć u prepoznavanju i razumijevanju razvojnih i individualnih potreba učenika i reagiranju u skladu s njima
* prenošenje recentnih saznanja iz područja razvojne, kognitivne i primijenjene psihologije
* pomoć u identifikaciji teškoća u razrednoj klimi, uspješnosti, načinu rada i razvijanju strategija za njihovo rješavanje

**Programska događanja**

Tijekom školske godine rađeno je na projektu prevencije zlostavljanja djece CAP programu. Održane su radionice za djecu i roditelje. U tijeku ove školske godine sustavno se radilo i na UNICEF-ovom projektu „Mreže škola bez nasilja“. Također su se sustavno provodile radionice vezane uz sigurnost na internetu.

Rađeno je i na prevenciji ovisnosti u suradnji sa lokalnom zajednicom. Organizirano je u predavanje za učenike 8. razreda u Centru za ovisnosti. Štićenici Centra pružili su i mogućnost predavanja za roditelje učenika.

Profesionalno informiranje i usmjeravanje učenika 8. razreda realizirano je putem individualnih i grupnih savjetovanja i kroz suradnju sa stručnom službom Zavoda za zapošljavanje. Cilj profesionalnog informiranja bio je upoznati učenike s mogućnostima upisa u srednje škole, potrebama za pojedinim zanimanjima u našoj županiji, te mogućnostima stipendiranja. Svim učenicima 8. razreda pružena je mogućnost ispunjavanja računalnog programa izbora zanimanja, te mogućnost dodatnog savjetovanja. Također je svim učenicima i njihovim roditeljima pružena pomoć i savjetovanje tijekom prijava i upisa kandidata u srednje škole.

Ostvarena je suradnja sa dječjim vrtićem i liječnicom školske medicine. Tijekom travnja i svibnja 2016. godine obavljena su testiranja za upis djece u 1. razred.

Tijekom školske godine sustavno se radilo i na suradnji s drugim institucijama kao što su Centar za socijalnu skrb, PU Vukovarsko-srijemske županije, Ured državne uprave, Društvo naša djeca, Grad Vukovar i dr.

**Stručni skupovi i edukacije**

* 28. listopada 2015. OŠ Dragutina Tadijanovića Vukovar – *Predavanje: Rad s darovitim učenicima*, predstavljanje projekta – Željko Rački, prof.
* 20. i 21. studenoga 2015. Stručni simpozij Individualizirani pristup u radu s djecom s autizmom i specifičnim teškoćama učenja – Poliklinika za rehabilitaciju slušanja i govora SUVAG Osijek:
* *-Psihološka dijagnostika specifičnih teškoća u učenju*
* *-Poremećaji iz autističnog spektra oko nas: od diferencijalno – dijagnostičkih postupaka do integracije*
* *-Individualizirani postupci u radu s djecom sa specifičnim teškoćama* *učenja- novi pravilnik*
* *-Specifične teškoće učenja i način potpore u školskoj dobi i specifičnosti poučavanja djece na autističnom spektru*
* *-Strategije učenja djece sa specifičnim teškoćama učenja*
* 26. studenoga 2015. Centar za profesionalnu rehabilitaciju, Osijek - Emocionalna inteligencija, prof.dr.sc. Vladimir Takšić i dr.sc. Dario Vučenović
	+ *Emocionalna inteligencija: teorija, mjerenje i važnost u svakodnevnom životu*
	+ *Razvoj emocionalne inteligencije u obiteljskom okruženju*
	+ *Emocionalna inteligencija kao zaštitni faktor poremećaja u ponašanju*
	+ *Prikaz programa za poticanje razvoja emocionalne inteligencije*

## prosinca 2015. Ugostiteljsko turistička škola, Osijek - Međužupanijsko stručno vijeće stručnih suradnika psihologa osnovnih škola Osječko-baranjske i Vukovarsko-srijemske županije:

## *-Profesionalno usmjeravanje učenika s teškoćama u razvoju i zdravstvenim teškoćama;*

## *Profesionalno informiranje i savjetovanje neodlučnih učenika;*

## *Kako škola pomaže učenicima u profesionalnom usmjeravanju?*

## *Prikaz rezultata e-ankete među članovima MŽSV o radu vijeća (kreda analiza)*

## 3.prosinca 2015. Sekcija za školsku psihologiju:

## *Kreativno rješavanje problema: primjena u školi*

## *Aktivnosti i ustroj Sekcije za školsku psihologiju*

* 18. prosinca 2015. stručni skup u Vinkovcima – Školski preventivni programi:
	+ *Izrada i evaluacija školskih preventivnih programa*
* *-Prezentacija preventivnih programa u suradnji policije s lokalnom zajednicom
- Problematika novih psihoaktivnih tvari*
* veljače 2016. predavanje CISOK, HZZ Vukovar
* travnja 2016. *„Obrazovanje bez teškoća: implementacija usluge pomoćnika u nastavi u svrhu osiguravanja jednakih obrazovnih mogućnosti za svu djecu“*; Vinkovci

## 15. travnja 2016. Srednja škola Isidora Kršnjavoga Našice - Međužupanijsko stručno vijeće stručnih suradnika psihologa osnovnih škola Osječko-baranjske i Vukovarsko-srijemske županije:

## *Cjelovita kurikularna reforma: Predstavljanje kurikularnih dokumenata*

## *Stručna rasprava o kurikularnim dokumentima;*

## *Iz arhive školskog psihologa - primjer dobre prakse;*

## *Primjena tehnike žetoniranja u školi - prikaz slučaja:*

## *Izvješće sa stručnog skupa u Osijeku Komunikacija u izazovnim situacijama*

## 20. lipnja 2016. Medicinska škola Osijek - Međužupanijsko stručno vijeće stručnih suradnika psihologa osnovnih škola Osječko-baranjske i Vukovarsko-srijemske županije:

* + *Razvoj kurikulumske kulture - planiranje i razvoj školskog kurikuluma*
	+ *Povezanost inteligencije, samoefikasnosti i vještina učenja sa školskim uspjeho*
1. **RAD RAVNATELJA ŠKOLE**

 Na početku školske 2015./2016. godine pravovremeno su izvršeni svi organizacijski poslovi potrebni za uspješnu nastavnu godinu, u zakonskom roku su pripremljena i uručena tjedna zaduženja učitelja , a uobličen i usuglašen Godišnji plan i program rada Škole na vrijeme usvojen.

Pratila sam ostvarivanje nastavnog plana i programa, te uspjeh i napredovanje učenika na redovnim sjednicama Razrednih i Učiteljskih vijeća. Dogovarala sam sa Timom za kvalitetu ciljeve unaprjeđenja nastavnog procesa, idefinirala temeljna područja interesa Škole.

Nazočila sam sjednicama Vijeća roditelja na kojima sam roditelje informirala o novostima u radu škole.

Tijekom nastavne godine obavila sam više uvida u rad učitelja prateći njihovu rad sa učenicima na satu. Dogovarala sam se sa voditeljicom smjene i drugim zaduženim učiteljima oko organizacije nastave, priredbi i proslava u Školi. Surađivala sam sa psihologinjom i pedagoginjom radi usuglašavanja postupaka u provođenju pedagoškog djelovanja, ali i provođenja planiranih preventivnih programa.

Surađivala sam s Centrom za socijalnu skrb, Policijskom postajom, Zavodom za školsku medicinu, Agencijom za odgoj i obrazovanje, Zavodom za zapošljavanje, školama i ravnateljima Vukovara, Uredom državne uprave u Vukovarsko – srijemskoj županiji, te Uredom za prosvjetu i kulturu Vukovarsko-srijemske županije.

Posebnu sam pozornost usmjeravala suradnji s Gradom Vukovarom i Županijom Vukovarsko – srijemskom kako bi ishodili vlasništvo nad školskom zgradom.

Skrbila sam o stručnom usavršavaju svih djelatnika. Sudjelovala sam na stručnim skupovima za ravnatelje u organizaciji AZOO-a, HUROŠ-a

te MZOS –a. Tijekom cijele školske godine nabavljali smo pedagoško-psihološku i stručnu literaturu za školu, te knjige za učeničku lektiru koliko su nam dopuštale financijske mogućnosti.

Pratila sam rad i pružala pomoć pripravnicima i bila nazočna na oglednim predavanjima pripravnika.

Pratila sam tijekom školske godine cjelokupni rad škole, pregledavala pedagošku dokumentaciju i kontrolirala provođenje planiranih programa i aktivnosti. Analize tijekom školske godine i izvješće na kraju školske godine predočila sam Vijeću roditelja i Školskom odboru. Skrbila sam o pravovremenom vođenju cjelokupne dokumentacije Škole i njenom čuvanju u skladu s Zakonom i Pravilnicima.

Pratila sam i analizirala financijsko poslovanje škole kao i vodila evidenciju radnog vremena zaposlenih. Vodila sam brigu o redovitom održavanju opreme škole radi zaštite i sigurnosti učenika i zaposlenih, a posebnu pozornost poklanjala sam estetskom, higijenskom, zdravstvenom i ekološkom unapređivanju rada škole.

**6. RAD VIJEĆA RODITELJA**

 Vijeće roditelja ove šk.god sastalo se 2 puta. Raspravljalo se o školskom kurikulu, Godišnjem planu i programu, školskom prijevozu, školskoj kuhinji, nabavci udžbenika, terminima održavanja izborne nastave te cjelokupnoj organizaciji nastave naše škole. Za predsjednika Vijeća roditelja izabran je Zvonimir Rogulja koji predstavlja Vijeće roditelja u Školskom odboru.

**7. RAD VIJEĆA UČENIKA**

I ove šk.god. u skladu s izmjenama i dopunama Zakona o osnovnoj školi, imenovano je Vijeće učenika. Vijeće je održalo 2 sjednice na kojima se utvrdio Godišnji plan i program rada Vijeća učenika, razgovaralo se o radu škole, kućnom redu škole, prijedlozima i idejama za unaprjeđenje rada Škole, disciplini u školi. Članovi Vijeća redovito su se odazivali pozivu i aktivno sudjelovali u raspravi.

**8. RAD TAJNIŠTVA I ADMINISTRATIVNO TEHNIČKE SLUŽBE**

 U okviru normativno-pravnih poslova redovito sam pratila izmjene koje je zakonodavac propisao za djelatnost osnovnoškolskog obrazovanja, radno pravo i dr. Veliku pomoć pri tome imala sam od Udruge tajnika i računovođa čija sam izdanja redovito pratila. Ukazivanjem potrebe konzultirala sam i Ministarstvo prosvjete - pravnu službu, kao i PJ Ministarstva u Osijeku.

Početkom školske godine dosta vremena posvetila sam novoprimljenim radnicima najčešće na određeno vrijeme, te skrbila o pravovremenom potpisivanju njihovih Ugovora o radu na temelju kojih će ostvarivati sva svoja prava iz radnog odnosa - mirovinska, zdravstvena i sl.

Sva potrebna dokumentacija je uredno uložena u personalne dosjee, a zaposlenici uvedeni u Matičnu knjigu radnika. Od početka 2011. godine evidencija radnika i sati rada, kao i Matična knjiga radnika vodi se i u elektroničkom obliku.

Na samom početku, ali i tijekom školske godine raspisani su Natječaji za prijem u radni odnos učitelja. Natječajna procedura je u potpunosti ispoštovana, u skladu s Zakonom o radu i Zakonom o osnovnom školstvu.

Redovito sam nazočila sjednicama Školskog odbora i na istima vodila zapisnike.

Veliki broj radnih sati utrošen je na rad u Registru zaposlenih u javnim ustanovama.

U komunikaciji s Ustanovama koje utječu na rad škole, izrađivala sam različite dopise, zahtjeve i zamolbe.

U radu s organima uprave u školi uspostavljen je izuzetan suradnički odnos i sva problematika rješavana je u što kraćem mogućem roku.

U radu s pedagoškom službom trudila sam se pomoći, u skladu sa svojim mogućnostima i sposobnostima, u izradi i distribuciji različitih obrazaca.

U radu s učiteljima trudila sam se pomoći kvalitetnijem izvođenju nastave .

O svim važnim informacijama za rad škole informirala sam učitelje putem Oglasne ploče.

 Na zahtjev učitelja i ostalih zaposlenika izdavane su različite potvrde i

 uvjerenja iz radnog odnosa za njihove osobne potrebe.

Tijekom protekle školske godine izdano je više od tristo različitih potvrda učenicima za ostvarivanje njihovih osobnih prava - osobito za korištenje prava na dječji doplatak, socijalnu skrb ili subvencioniranje raznih troškova ( za nabavku školskih udžbenika te stambeno zbrinjavanje obitelji).

U radu s pomoćnim osobljem ostvarila sam korektan odnos i rezultati su vrlo dobri, jer je održavanje škole i školskog okoliša na zavidnoj razini. Školski prostor je oplemenjen cvijećem čijem njegovanju uvelike doprinose i zaposleni na održavanju čistoće škole. Pravovremenom nabavkom i distribucijom sredstava za održavanje i sitnog inventara dala sam svoj doprinos ostvarenim rezultatima.

U okviru svog djelokruga poslova skrbila sam i o nabavci ostalog sitnog inventara i potreba za redoviti rad škole. U skladu s financijskim mogućnostima, trudili smo se nabaviti sve ono što će doprinijeti kvalitetnijem i uspješnijem radu.

Budući da se dokumentacija bivše Eksperimentalne osnovne škole „Ivan Goran Kovačić“ Borovo naselje nalazi u našoj školi, izrađivala sam i potvrde bivšim učenicima te škola.

Tijekom školske godine radila sam i ostale poslove po nalogu ravnateljice škole.

**9. RAD ŠKOLSKOG ODBORA**

 U protekloj, školskoj godini 2015./2016. održano je ukupno 8 sjednica na kojima je raspravljano i odlučivano o pitanjima iz djelokruga rada Školskog odbora.

**VII. REALIZACIJA NASTAVNOG PLANA I PROGRAMA - ANALIZA ODGOJNO-OBRAZOVNIH POSTIGNUĆA**

1. **PRISTUP PLANIRANJU I PROGRAMIRANJU SVIH OBLIKA NASTAVNOG PLANA I PROGRAMA**

Izvršeno je planiranje i programiranje svih oblika nastavnog rada, od Godišnjeg plana i programa rada škole kojeg je usvojilo Učiteljsko vijeće, Vijeće roditelja te Školski odbor, do mjesečnog skupnog planiranja u razrednoj i predmetnoj nastavi. Pored godišnjeg plana i programa, škola radi i na temelju školskog kurikuluma, koji određuje prioritetna područja škole. Vrijednosti kojima razvojni kurikulum OŠ Siniše Glavaševića daje osobitu pozornost su identitet, solidarnost, znanje i odgovornost. Usklađujući viziju i misiju Škole odredili smo i pripadajuća područja razvoja kurikuluma koja najbolje odgovaraju potrebama i interesima naših učenika. Prioritetna područja su: građanski odgoj i obrazovanje, tjelsno i zdravstveno područje i umjetničko područje. Kurikulumom su određeni ciljevi i shodi za svako područje, voditelji i aktivnosti kojima će se isti ti ciljevi i ishodi ostvarivati.

Učitelji su se sastajali svaki mjesec (mjesečna tematska planiranja) i dogovarali planove rada za naredno razdoblje s posebnim naglaskom na zajedničke teme, korelaciji nastavnih sadržaja te integraciji nastave.

Dogovarali su izvedbu terenske nastave, integrirane dane i sl. Učitelji su dobro provodili sve aktivnosti i na školi je vladalo pozitivno radno ozračje.

Izborna nastava, dodatna nastava, dopunska nastava, izvannastavne aktivnosti, sat razrednika planirani su na početku školske godine, a potom je vođena redovita evidencija o radu.

1. **REALIZACIJA NASTAVNOG PLANA I PROGRAMA**

Nastavni plan i program rada realiziran je u petodnevnom nastavnom tjednu. Nastavni sadržaji realizirani su u potpunosti s potrebitim brojem nastavnih dana i sati za sve predmete.

1. **RAD I POSTIGNUĆA U REDOVNOJ I IZBORNOJ NASTAVI**

Svi učenici postigli su potrebiti minimum znanja za prijelaz uviši razred. U školskoj godini 2015./2016. nijedan učenik nije upućen na ponavljanje razreda.

 U sljedećoj tablici izvršena je komparacija uspjeha učenika:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Šk. god.** | **2004.****/05.** | **2005.****/06.** | **2006.****/07.** | **2007. / /08.** | **2008. / 09.** | **2009.** **/ 10.** | **2010.****/11.** | **2011.****/12.** | **2012/****2013** | **2013/****2014** | **2014/ 2015** | **2015/ 2016** |
| **Br. uč.** | **514** | **531** | **515** | **527** | **519** | **499** | **394** | **409** | **407** | **407** | **397** | **387** |
| **Ponavljači** | **5** | **1** | **4** | **1** | **3** | **3** | **7** | **2** | **3** | **5** | **-** | **-** |
| **Popravni i.** | **12** | **21 (4)** | **12** | **11** | **3** | **18** | **4** | **3** | **10** | **23** | **2** | **1** |
| **Predmetni i.** | **-** | **-** | **-** | **-** | **-** | **-** | **2** | **-** | **-** | **-** | **-** | **-** |
| **Razredni i.** | **2** | **-** | **-** | **1** | **2** | **-** | **-** | **2** | **-** | **1** | **-** | **-** |

Od prošle školske godine Izmjenama Zakona o odgoju i obrazovanju učenici koji su na kraju nastavne godine trebali imati zaključnu negativnu ocjenu iz određenog predmeta (najviše 2), upućeni su na dopunski rad u obimu od 10 do 25 sati, ovisno o satnici predmeta. Na kraju nastavne godine 38 učenika upućeno je na dopunski rad, nakon kojeg je 37 učenika imalo zaključnu ocjenu dovoljan, a jedan je učenik upućen na ljetni popravni rok u kolovozu.

**TABLICA: PREGLED USPJEHA UČENIKA U ŠKOLSKOJ GODINI 2015./2016.**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **5** | **4** | **3** | **2** | **UKUPNO** | **PONAVLJA** | **PRELAZI U VIŠI RAZRED S 1 NEG.** |
| **RAZREDNA****NASTAVA** | **120** | **79** | **11** | **0** | **210** | **-** | **-** |
| **PREDMETNA****NASTAVA** | **67** | **77** | **33** | **0** | **177** | **-** | **-** |
| **UKUPNO** | **187** | **156** | **44** | **0** | **387** | **-** | **-** |

Izborna nastava izvodi se iz njemačkog jezika, vjeronauka i informatike.

**TABLICA: IZBORNA NASTAVA**

|  |  |
| --- | --- |
| **IZBORNI PREDMET** | **BROJ UČENIKA** |
| **VJERONAUK**  | **322** |
| **NJEMAČKI JEZIK** | **157** |
| **INFORMATIKA** | **116** |

 Ponuda izborne nastave uvjetovana je strukturom obveza učitelja.

Učitelji uredno i redovito obavljaju svoje radne zadatke. Dostupan im je fotokopirni stroj, brojni priručnici i didaktički materijali.

Škola je vrlo dobro opremljena kompjutorskom opremom. Imamo dvije pametne ploče.

**Izrečene su pedagoške mjere:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **PISMENA OPOMENA** | **UKOR** **RV** | **STROGI UKOR** **UV** | **OOTPSP** | **PRESELJENJE** **U DRUGU ŠK.** | **UKUPNO** | **POHVALA** | **NAGRADA** | **UKUPNO** |
| **RAZRED.****NASTAVA** | **0** | **0** | **0** | **0** | **0** | **0** | **121** | **3** | **124** |
| **PREDMET.****NASTAVA** | **7** | **2** | **0** | **0** | **0** | **9** | **67** | **3** | **70** |
| UKUPNO | **7** | **2** | **0** | **0** | **0** | **9** | **188** | **6** | **194** |

 Učenici 8. razreda koji imaju sve ocjene odličan dobili su za nagradu knjigu, a ostali odlični učenici pohvalnice.

 Učenici Lucija Gračanin (8.a) i Sreten Šodolovac (8.b) proglašeni su učenicama generacije, jer su tijekom svih osam godina školovanja bili odlični učenici uzornog vladanja. Za taj uspjeh nagrađeni su od strane Učiteljskog vijeća knjigom.

 Najviše opravdanih izostanaka imaju odjeli 8.a, 7.a, i 8.b (od 2522 do 1969), a neopravdanih izostanaka odjeli 7.a, 8.a, 7.b (13 do 29).

|  |  |  |  |
| --- | --- | --- | --- |
|  | **OPRAVDANO** | **NEOPRAVDANO** | **UKUPNO** |
| **RAZRED. NASTAVA** | 10227 | **17** | **10244** |
| **PREDMET. NASTAVA** | 15705 | 86 | 15791 |
| **U K U P N O** | 25932 | 103 | 26035 |

1. **RAD I POSTIGNUĆA U DODATNOM RADU I RADU S DAROVITIM UČENICIMA**

Darovitim učenicima ponudili smo mogućnost izbora velikog brojadodatne nastave.

|  |  |  |
| --- | --- | --- |
| **PREDMETI** | **BROJ SKUPINA** | **BROJ UČENIKA** |
| **HRVATSKI JEZIK** | **3** | **21** |
| **SRPSKI JEZIK** | **1** | **11** |
| **ENGLESKI JEZIK** | **2** | **25** |
| **MATEMATIKA** | **10** | **70** |
| **BIOLOGIJA** | **1** | **5** |
| **KEMIJA** | **2** | **18** |
| **GEOGRAFIJA** | **2** | **20** |
| **POVIJEST** | **1** | **26** |
| **UKUPNO SKUPINA I UČENIKA** | **22** | **196**  |

 Učenici su sudjelovali na natjecanjima koje je raspisalo Ministarstvo znanosti, obrazovanja i sporta. Sudjelovali smo na smotri LIDRANO u literarno-novinarskom dijelu .

Ove škoslke godine naši su učenici bili aktivni u natjecanjima, no nisu postigli zapaženije rezultat. Najčešće su išli na sportska natjecanja (mali nogomet, nogomet, košarka, stolni tenis, rukomet, badminton, odbojka, gimnastika), ali i iz obrazovnih predmeta (hrvatski, engleski, njemački jezik, matematika, kemija, biologija, geografija, povijest). Zapaženije rezultate postigle su ženske ekipe badmintona, odbojke i gimnastike, koje su osvojile 2. mjesto na županijskoj razini, kao i muška ekipa nogometa s osvojenim trećim mjestom na županijskoj razini. Učenici 3. Razreda išli su u Split na Sportske igre mladih i sudjelovali na završnici natjecanja u igri graničari.

Sudjelovali smo i na matematičkom natjecanju *Klokan*, na kojem su dvoje učenika postigli zavidne rezultate na državnoj razini : Ivana Matić (4.mjesto) i Milan Glodić (19.mjesto).

Škola je tri puta bila domaćin sportskim natjecanjima.

1. **RAD S UČENICIMA KOJI RADE PO PRILAGOĐENOM PROGRAMU I DOPUNSKOJ NASTAVI**

 Dopunska nastava izvodi se za slabije učenike iz jezika i matematike. Dopunska nastava organizira se redovito u odjelima razredne nastave, a u predmetnoj nastava prema potrebi.

|  |  |  |
| --- | --- | --- |
| **PREDMET** | **BROJ SKUPINA** | **BROJ UČENIKA** |
| **HRVATSKI JEZIK/MATEMATIKA** | **8** | **85** |
| **SRPSKI JEZIK/MATEMATIKA** | **4** | **15** |
| **HRVATSKI JEZIK** | **3** | **55** |
| **SRPSKI JEZIK** | **1** | **10** |
| **MATEMATIKA** | **2** | **26** |
| **ENGLESKI JEZIK** | **3** | **54** |
| **KEMIJA** | **1** | **17** |
| **GEOGRAFIJA** | **1** | **6** |
| **U K U P N O:** | **23** | **268** |

Za svakog učenika koji je pohađao dopunsku nastavu postoji evidencija koju su učitelji vodili u e-dnevniku. Za svakog učenika izrađen je poseban program prema prazninama u znanju koje treba nadoknaditi i sa svakim se radilo individualno. Uspjeh učenika govori o uspješnosti dopunske nastave.

 Po prilagođenom ili posebnom programu radili su sljedeći učenici:

 ( podatci zaštićeni)

Po modelu potpune odgojno-obrazovne integracije uz primjenu redovitih nastavnih programa, uz individualizirani pristup i osobnog asistenta školuje se učenica :

(podatci zaštićeni)

Po modelu potpune odgojno-obrazovne integracije uz primjenu redovitih nastavnih programa i individualizirani pristup školuju se sljedeći učenici :

(podatci zaštićeni)

 Za ove učenike je u suradnji s pedagogom i psihologom izrađen prilagođeni program rada i svi su postigli potreban minimum znanja iz prilagođenih programa.

**6. REALIZACIJA PLANA IZVANUČIONIČKE NASTAVE**

Škola u prirodi organizirana je za učenike trećeg razreda, a održana je u Novom Vinodolskom i Karlobagu.

 U Novom Vinodolskom organizirana je škola u prirodi u razdoblju 23.-27. svibnja 2016. godine za učenike 3.a,b i 4.a,b razreda. U Karlobagu je organizirana škola u prirodi u istom razdoblju, ali za učenike 3.c,d razreda. Plan i program „Škole u prirodi“ realiziran je na terenu, u prirodi neposrednim kontaktom s prirodnom i društvenom sredinom.Svi učenici i učitelji bili su izuzetno zadovoljni uvjetima smještaja, prehrane i ostalim predviđenim i ostvarenim sadržajima.

Godišnjim planom i programom planirana je sljedeća terenska nastava:

|  |  |  |  |  |
| --- | --- | --- | --- | --- |
| **PREDMET** | **SADRŽAJ** | **RAZRED** | **VRIJEME** | **VODITELJ** |
| **RN** | **Proljeće u Adici** | **1.a,b i 2.a,b** | **ožujak/travanj** | **R. Sabo** |
| **RN** | **Jesen u Adici** | **1.c, 2.c** | **Rujan/listopad** | **J. Katanić**  |
| **RN** | **Promet - Adica** | **2.a,b,****3.a,b** | **listopad** | **Nada Ivanišević** |
| **RN** | **Županija** | **3.a,b** | **Tijekom godine** | **V. Sokač** |
| **RN** | **Tvornica Borovo** | **3.a,b** | **Tijekom godine** | **N. Ivanišević** |
| **RN** | **Vučedol** | **3.c,d i 4.c** | **Tijekom godine** | **T. Majić** |
| **RN** | **Tvornica Borovo** | **3.c,d** | **Tijekom godine** | **D. Ponjević** |
| **RN** | **Travnjak** | **4.a,b** | **Tijekom godine** | **J.Panza** |
| **Preventivni prog. ovisnosti** | **Centar za borbu protiv ovisnosti – Vrbica** | **8.a,b** | **listopad** | **I. Skender Oršolić** |
| **POV-HJ** | **Vučedol** | **5.a,b,c** | **rujan** | **B.Barun** |
| **POV** | **Vučedol** | **6.c, 7.b, 8.b** | **Tijekom god.** | **M.Oreščanin** |
| **PRIR, B, K** | **Izložba malih životinja** | **6.a,b,c** | **listopad** | **N. Gajić** |
| **B, K** | **Vodovod grada Vukovara** | **7.a** | **siječanj/veljača** | **A.Strešnjak** |
| **POV, SJ** | **Memorijalni centar Milutin Milanković, Dalj** | **7.b, 8.b** | **travanj** | **M.Oreščanin** |
| **POV** | **Vukovar u Domovinskom ratu** | **8.a,b** | **travanj** | **B.Barun, M.Oreščanin** |
| **GEO** |  **Tvornica Borovo d.d.** | **8.a** | **ožujak** | **I. Groznica** |

Od planiranog nije ostvarena terenska nastava posjeta Županiji (3.a,b).

7. **RAD I POSTIGNUĆA U IZVANNASTAVNIM I IZVANŠKOLSKIM AKTIVNOSTIMA**

 Veliki broj učenika bio je uključen u izvannastavne aktivnosti u školi:

|  |  |  |
| --- | --- | --- |
| **AKTIVNOSTI** | **BROJ SKUPINA** | **BROJ UČENIKA** |
| **KULTURNE** | **16** | **164** |
| **JEZIČNE** | **2** | **30** |
| **GOO** | **3** | **54** |
| **ZNANSTVENO- TEHNIČKE** | **5** | **73** |
| **SPORTSKE** | **9** | **189** |
| **UKUPNO:** | **35** | **510** |

 U suradnji sa Nansens centrom iz Osijeka skupina učenika te nekoliko učitelja radila je u skupini Kulturna i duhovna baština zavičaja

 Kulturno - umjetničke skupine bile su posebno aktivne u prezentiranju te velikim brojem svojih nastupa i priredbi.

 Sudjelovali smo u literarnim i likovnim natjecanjima.

 Školska zadruga Dunav je zanatsko – kreativnog tipa, a u rad zadruge bile su uključene sljedeće skupine:

1. Umetnička grupa – voditeljica Dubravka Ponjević
2. Spretne ruke – voditeljica Andrijana Horvat
3. Vizualna i medijska umjetnost - voditelj Dražen Budimir
4. Likovna sekcija – voditelj Slavko Čučković
5. Domaćinstvo– voditeljica Ankica Strešnjak
6. Biološka sekcija – voditelj Predrag Tomić
7. Modelari – voditeljica Dragica Kuzmanović

Naši su učenici bili uključeni u različite izvanškolske aktivnosti:

* Školica sporta – 22 uč.
* Nogomet – 45 uč.
* Rukomet – 22 uč.
* Odbojka – 9 uč.
* Tenis – 14 uč.
* Karate, kickboxing, taekwando, aikido – 22 uč.
* Gimnastika – 17 uč.
* Košarka – 37 uč.
* Folklor – 11 uč.
* Mažoretkinje – 15 uč.
* Glazbena škola – 30 uč.
* Zbor – 6 uč.
* Dramska – 2 uč.
* Engleski jezik – 20 uč.
* MKSS – 3 uč.
* Ples – 14 uč.
* Plivanje – 1 uč.
* Dizanje utega – 2 uč.
* Boks – 2 uč.
* Badminton – 1 uč.
* Zumba – 12 uč.
* Balet – 2 uč.
* Aeromodelarstvo- 3 uč.
* Šah – 1 uč.

**VIII. REALIZACIJA PROJEKATA U NASTAVI**

**1.CAP PROGRAM**

 Već godinama u našoj se školi provodi CAP i TeenCAP program u suradnji s Udrugom roditelja „Korak po korak“ iz Zagreba. CAP, skraćenica od Child Assault Prevention, program prevencije napada na djecu. Ovaj je program opisan kao „jedan od najopširnijih i najboljih programa na svijetu“. Cilj mu je pružiti zajednici točnu informaciju o zlostavljanju, kako bi se razbili mitovi o tome. Ključ CAP-ovog uspjeha leži u njegovim temeljima, odnosno u osnovnoj filozofiji jačanja djece i pružanja pozitivne podrške djeci. Njegova polazna pretpostavka je da djecu i adolescente treba naučiti i dati im potporu kako da se sama zaštite, a ne ih učiniti potpuno ovisnim o odraslima.

 Ove školske godine, u prosincu su provedene 4 radionice (roditeljski sastanci i radionice s djecom) u 2.a i 2.b razredu. Radionice su uspješno proveli CAP pomagači Martina Pavković, Biljana Krnjajić i Ružica Sabo uz nazočnost razrednika Zvonka Kralja i Dore Duške Šestan. TeenCAP radionice provedene su u ožujku s roditeljima i travnju s učenicima 7.a razreda uz nazočnost razrednice Branke Križan, a provele su ga Ružica Sabo i Biljana Krnjajić.

 Djeca i roditelji oduševljeno su sudjelovali u ovakvom načinu rada u kojem su educirani o tome kako spriječiti zlostavljanje, ali i kako pomoći zlostavljanom djetetu.

**2. EKOLOGIJOM DO ZDRAVLJA**

Osnovno načelo ekoobrazovanja i odgoja izraženo je u zahtjevu da ekološko obrazovanje ne bude samo informiranje o eko-činjenicama, da znanja koja učenici stječu budu samo na razini obaviještenosti, već da čitav život u obrazovnim ustanovama bude u konstantnom i adekvatnom odnosu s ekološkim zahtjevima. Ekološko obrazovanje i formiranje ekološkog načina mišljenja započinje u najranijoj mladosti, pa je, otuda veoma značajna uloga obrazovno-odgojnih organizacija na svim razinama stjecanja znanja (osnovnoškolsko, srednje i visokoškolsko).

Da bi se moglo od čovjeka očekivati i zahtijevati ekološko ponašanje, potrebno ga je prethodno obrazovati, što se može jedino uvođenjem ekoloških sadržaja u nastavu. Stoga ne treba situaciju prepuštati slučaju, već se pitanju organizirane nastave, s tematikom iz ekologije, mora prići veoma ozbiljno i efikasno.

**CILJEVI PROJEKTA:**

* usvojiti temeljne pojmove ekološke tematike
* uočiti utjecaj čovjeka i modernoga vremena na okoliš te njihovu reverzibilnost
* shvatiti važnost zaštite okoliša
* uključivati se u ekološke akcije lokalnoga i nacionalnoga karaktera
* odvajati otpad

**PLANIRANE AKTIVNOSTI**

|  |
| --- |
| UVODNE PRIPREME – polazište za projekt* Uvodni anketni upitnik
* Obrada ankete
 |
| RECIKLAŽA* Prikupljanje plastičnih čepova – pomoć Udruzi oboljelih od leukemije i limfoma (Plastičnim čepovima do skupih lijekova)
* Prikupljanje CD-a i baterija
* Prikupljanje starog papira
 |
| AKTIVNOSTI* Čišćenje okoliša
* „Semafor“
* Mjesečna ekomjerenja
* Međupredmetna i međupodručna implementacija sadržaja ekološke tematike
* Radijske emisije
* Arboretum
 |
| NATJEČAJI* Modna revija
* Literarni natječaji
* Filmski natječaj – reklama
* Glazbeni natječaj
* Lektirni natječaj
* Likovni natječaj – izrada CD-spremnika
 |
| POSJETE I SURADNJA SA ZAJEDNICOM* Vodovod Vukovar
* Komunalac d.o.o.
* Kopački rit
* Izložba akvaristike i teraristike anFEX
* Muzej vodenog svijeta
 |
| VAŽNIJI DATUMI* Dan voda
* Dan planeta Zemlje
* Dan ekološke raznolikosti
 |

Radom kroz nastavu, izvannastavne aktivnosti i projekte, sljedeći učitelji ostvarili su planirane aktivnosti projekta:

* **Branimira Barun** (nastava povijesti 5., 7. i 8.razred, nastava hrvatskog jezika 6.razred, SRZ, INA Demokratski školarci - **Radijska emisija** – Ekominute (svibanj, 2016.), **MedEkoRevija** (6. lipnja 2016.), priredba tijekom koje su prikazani rezultati natječaja vezanih uz projekt: moda, reklama, strip, pjesma; uređivanje web stranice škole ekološkim sadržajima – nastavna godina 2015./2016.)
* **Mladen Sosić i Dražen Budimir** – kroz nastavu tehničke kulture 5.-8. razreda; izradba kutija za reciklažu starih CD-ova. Za izradu su korišteni stari kartoni te otpadci od kolaž mapa.
* **Ivana Skender Oršolić** – kroz nastavu hrvatskog jezika u 7.razredu - Likovnim prikazom ( posterom ), pripremom prezentacije i kratkog filma učenici oblikuju eko-reklamu/poruku
* **Mirjana Glišanović** – kroz nastavu engleskog jezika 5.-8. razreda
* **Marina Tufekčić** - kroz nastavu njemačkog jezika 5.-8. razreda (kviz)
* **Novica Gajić i Ivan Groznica** - kroz nastavu geografije 5.-8. razreda (praćenje vremenske prognoze i uočavanje djelovanja promjena u atmosferi na zdravlje ljudi; praćenje događanja o aktualnim klimatskim promjenama na području južne i jugoistočne Europe)
* **Ankica Strešnjak** – kroz nastavu prirode, biologije i kemije (Živjeti zdravo – okrugli stol, ekološki uzgoj biljaka, zdrava prehrana, Zaštita životinja – okrugli stol, prihvatljivi izvori energije, eko-igračke, istraživanja flore i faune, prikupljanje otpada, terenska nastava i izleti u Kopački rit, Izložba akvaristike i teraristike anFEX, Muzej vodenog svijeta …)
* **Karolina Nadaždi Hideg** – kroz nastavu hrvatskog jezika i SRZ-a (izrada stripa za natječaj Hrvatskih voda, onečišćen okoliš u Borovu naselju, mjerenje potrošnje vode za pranje zubi)
* **Branka Križan** –kroz nastavu engleskog jezika 5.-8.razreda i SRZ (anketni upitnik, sakupljanje čepova, ukrašavanje kontejnera za čepove, prikupljanje CD-a, tijekom cijele godine prikupljanje papira., 15.4. Ekologija na djelu – čišćenje okoliša škole, radionica Eko prijatelj- odlaganje EE otpada, Tvari i ponašanja koja ugrožavaju naš život)
* **Sanela Kralj i Marija Skender** – kroz nastavu matematike i informatike (pretraživanje Interneta u potrazi za podacima za izradu web stranice „Ekologia i zdravlje“, „Zdrava prehrana“; obrada anketnih upitnika; izrada stripova na eko-teme; sudjelovanje u izradi radijskih emisija,…)
* **Maja Stjepanović** – kroz nastavu hrvatskog jezika 5.-8.razreda i INA-u Demokratski školarci (suradnja s UZOS“Golubica“/ukrašavanje lončanica te sadnja cvijeća za Dan planete Zemlje (Cvijeće nas pokreće), posjeta Komunalcu d.o.o. gdje su učenici upoznati s primarnom selekcijom otpada i motom nove kampanje- Odvajam, čuvam i štedim; Sudjelovanje na 2. Likovno – literarnom natječaju „Zeleno srce kuca za nas“, gdje je poslano više radova koji opisuju ljepote vukovarskog kraja/Zeleni kutak moje domovine; održana i završna točka projekta/školska knjižnica, MedEkoRevija – šestašice upriličile zanimljivu modnu reviju)

**ZAKLJUČAK:**

Većina je kognitivnih ishoda ostvarena, tijekom nastave te brojnih aktivnosti učenici su usvojili temeljne pojmove ekološke tematike, shvaćaju važnost zaštite okoliša, stvara se svijest o utjecaju čovjeka i modernoga vremena na okoliš te njihovu reverzibilnost, znaju odvajati otpad. Projekt je bio sveobuhvatan i poučan, raznovrsnih oblika rada. Budući da uključuje i izrazito važnu odgoju komponentu, važno je nastaviti s aktivnostima sličnih karakteristika uz uključivanje i ostalih kolega s obzirom na životnu važnost navedene tematike.

**3. JEZIKOM PREKO GRANICE**

U projektu su sudjelovali učenici predmetne nastave 5.- 8.razreda.

Cilj projekta bio je približiti učenicima zajednice koje žive u našoj sredini, a o kojima vrlo malo znamo. Upoznati ljepotu raznolikosti i toleranciji prema drugačijima.

Tijekom veljače i ožujka održan je susret sa zajednicom Austrijanaca i Njemačka u Hrvatsko- Donauschwaben. Učenici 5. i 6.razreda su pripremili i izložili plakate, recitirali i pjevali prigodne pjesme na njemačkom jeziku. Susretu u školi je prisustvovalo 4 člana zajednice. Upoznali su učenike sa povijesti i tradicijom svoje zajednice te priredili prigodan glazbeni program. Učenici su na kraju postavili pitanja i saznali niz zanimljivosti vezano uz temu.

Tijekom travnja Na satima razredne zajednice i hrvatskog jezika učenici 7. i 8.razreda su upoznali znakovni jezik kao oblik komunikacije gluhonijeme zajednice. Putem prigodne interaktivne slikovnice naučili su osnovne značajke i način rada u znakovnom jeziku. Vježbali su dvoručnu abecedu i naučili pokazati svoje ime i prezime.

Ciljevi projekta su u suradnji sa predmetnim nastavni ostvareni. Očekujemo 2016./2017 godine susret sa stručnim nastavnicima za znakovni jezik iz Medicinske škole Vinkovci.

**4. DUNAV SPAJA GRADOVE**

# U projektu su sudjelovali nastavnici i učenici 1. do 4. razreda naše škole. Projekt smo završili 29.04.2016. kada se obilježava Međunarodni dan plesa.

# „Valcer spaja ljude“ , moto je našeg plesnog dana koji je u sklopu našeg projakta. Održan je u Sportskoj dvorani u Borovu naselju.

# Oko 200 učenika zaplesalo je valcer uz skladbu glumca Anthony Hopkinsa – And the waltz goes on.

# Programu su se pridružili Udruga Nijemaca i Austrijanaca Vukovar i Vukovarske iskrice – udruga za pomoć osobama s i ntelektualnim teškoćama.

#  Na kraju, valcere su zaplesali građani, nastavnici i roditelji uz pjesmu O divni moj Vukovaru ti.

Projektni dan završen je u školi prezentacijama svega što su učenici radili tokom nekoliko mjeseci kada su istraživali i bilježili o Podunavskim zemljama, ljudima i običajima. Izvještaj o istraživačkom radu pratili su i roditelji. Cijeli događaj medijski je propraćen. Zabilježile su ga RTL i Nova TV.

**5. ŠKOLSKI SUVENIRI**

Keramika je grana primjenjene umjetnosti,a glina osnovni materijal.Učitelj likovne kulture, Slavko Čučković je voditelj od početka kreativnog procesa do paljenja suvenira u keramičkoj peći (različiti ukrasi od keramike,Vukovarske golubice,okarine u obliku Vukovarskih golubica i vodotoranj).Potičući ustrajnost i spretnost u radu učenici su napredovali od jednostavnih do složenih oblika u radu sa glinom,razvijajući složenu motoriku ruku.Zainteresiranost učenika za oblikovanje keramike ponekad na kraju školovanja preraste u njihovo buduće zanimanje ili se u slobodno vrijeme bave keramikom kao korisnim kreativnim hobijem.Najbolja u oblikovanju sa glinom bila je učenica 8b razreda Bojana Mitrović, koja je odlično savladala tehniku grnčarskog kola te spretno oblikovala suvenire od gline, kako pred učiteljem tako i pred komisijom na smotri učeničke zadruge u Vođincima.

Na modelskoj sekciji sa voditeljicom Dragicom Kuzmanović izrađivale su se korpice od filca u obliku kuće,leptira,bubamare i Vukovarske golubice.Također u području drvodjelstva izrađivale su se Vukovarske golubice od punog drveta kao suvenir našega grada.

U izradi suvenira također su učestvovale učiteljice Adrijana Horvat sa svojom izvannastavnom aktivnošću „ Spretne ruke“ i Dubravka Ponjević sa sekcijom „ Umjetnička grupa“ .Izradi suvenira priključile su se i ostale učiteljice razredne nastave sa svojim učenicima.Učenici su izrađivalii ukrase od keramike, tkanine ,kartona, drveta i dr. materijala.

Učiteljica Ankica Strešnjak uspješno je vodila grupu „ Domaćinstvo“na kojoj su se osim rada u kuhinji izrađivali ukrasni predmeti sa dekupažom.

Kreativnim radom i zaigranom dječjom maštom ističemo radove učenika na radionicama za dan škole,a posebno za Božić i Uskrs.Uspješno smo organizirali dvije prodajne izložbe u holu škole gdje su se u izradi školskih suvenira angažovali gotovo svi djelatnici škole a najviše voditelji projekta i učitelji nižih razreda sa svojim učenicima.

**IX. ANALIZA REALIZACIJE ŠKOLSKOG PREVENTIVNOG PROGRAMA U BORBI PROTIV OVISNOSTI**

 U obrazovanju naših učenika za borbu protiv različitih sredstava ovisnosti,realizirani su kvalitetno svi nastavni sadržaji za to predviđeni Planom i programom.

U ovoj školskoj godini sadržaji preventivnog programa su se realizirali u redovitoj nastavi biologije i satima razredne zajednice.

Osnovna škola Siniše Glavaševića već sedmu godinu sudjeluje u projektu pod nazivom *Reci ne-drogama* koji je namijenjen mladima.

 U listopadu 2015. organiziran je posjet učenika 8.razreda Terapijskoj zajednici *Neovisnost*. Organizator i koordinator ovoga posjeta je nastavnica hrvatskoga jezika Ivana Skender Oršolić koja je zajedno s kolegama i suradnicima Centra osmislila plan za provedbu Projekta.

 Kroz aktivnost *Posjet terapijskoj zajednici,* s ciljem upoznavanja mladih, na specifičan i autentičan način upriličena su predavanja i svjedočanstva bivših ovisnika o putu koji vodi u ovisnost te o njihovim učincima i posljedicama.

Učenici su se upoznali s radom terapijske zajednice, predsjednikom udruge gosp. Tomislavom Mišetićem, psihoterapeutkinjom, psihologinjom i štićenicima Centra s kojima su ostvarili izuzetno dobru komunikaciju

Educiran je velik broj učenika koji su, podijeljeni u skupine, sudjelovali u dvjema radionicama. Prva je nazvana *Škrinjica blaga* kojoj je cilj osvijestiti vrijednosti koje posjeduje svaki čovjek, dok je druga bila psihološkoga karaktera pri kojoj su djeca, uz pomoć stručnih suradnika centra, dolazila do spoznaja, zaključaka i rješenja pojedinih/mogućih problema.

Cilj ovakvih susreta je osmišljavanje konstruktivnog provođenja slobodnog vremena, kao i kreativnog izražavanja kroz aktivnosti kreativnih radionica te razvoj vještina mladih ljudi koje će im omogućiti aktivno, djelotvorno i odgovorno suočavanje sa situacijama i izazovima svakodnevnog života.

 U suradnji sa Zavodom za javno zdravstvo i školskom medicinom održana su sljedeća edukativna predavanja i pregledi za učenike (pored redovitih pregleda i cijepljenja prema planu):

* Sistemski pregled vida (3.b)
* Piramida zdrave prehrane i skrivene kalorije (3.b)
* U susret pubertetu (5.a, 5.b)
* Ljudsko tijelo i promjene u pubertetu (5.a, 5.b)
* Hepatitis B (6.a, 6.b)

U 2.b i 3.b razredu u suradnji sa Zavodom za javno zdravstvo provedeno je istraživanje u svrhu prevencije pretilosti djece.

Učenici 1. razreda poslušali su predavanje *Vidi i klikni* s temom sigurnosti u prometu, kao i predavanje kontakt policajca *Promet – od kuće do škole*. Također, prvašići su poslušali i predavanje kontakt policajca *Petarde nisu igračke*, o opasnostima eksplozivnih naprava. Učenici prvog razreda u suradnji s HAK-om prošli su i kroz *Malu prometnu školu*.

U suradnji s djelatnicima PP Vukovar učenicima 8.b razreda održano je i predavanja o nasilju među mladima i prevenciji ovisnosti u sklopu projekta Zdrav za 5.

Svi učenici od 1. do 8. razreda bili su uključeni i u provođenje Zdravstvenog odgoja, koji između ostalog uključuje i modul Prevencija ovisnosti, gdje su zajedno s razrednicima i nastavnicima prirodne skupine predmeta obradili teme zadane kurikulom, a vezane uz prevenciju ovisnosti.

**X. ANALIZA PROGRAMA MJERA ZA POVEĆANJE SIGURNOSTI U ŠKOLI**

**1.PROJEKT „UNICEF - ZA SIGURNO I POTICAJNO OKRUŽENJE U ŠKOLAMA“**

Rad na projektu „Škola bez nasilja“ nastavljen je i u ovoj školskoj godini. Cilj ovoga projekta bio je povećati svijest o problemu nasilja među djecom i o mogućim rješenjima, kako bi se nasilno i zlostavljajuće ponašanje učinilo socijalno neprihvatljivim. Nastojalo se povećanjem informiranosti svih sudionika osigurati prepoznavanje rizika i obrazaca nasilničkog i zlostavljajućeg ponašanja. Također se nastojalo povećati efikasnost odgovora na nasilje kroz definiranje uloga i odgovornosti unutar škole, definiranje izvora pomoći izvan škole (druge stručne službe), protokola postupanja te povećanjem stručnih znanja. Osnovna namjena ovog programa bila je osigurati primjereniju pomoć djeci žrtvama i počiniteljima nasilja te uspostaviti novi sustav vrijednosti u školi, promijeniti komunikacijsko ozračje i na taj način omogućiti promjenu ponašanja.

Program je realiziran kroz uspostavljene kriterije kvalitete i održivosti. Na satima razrednika odrađene su predviđene radionice. Održani su roditeljski sastanci. Tijekom školske godine redovito su primjenjivani protokoli o postupanju u slučaju nasilja. Nastavnici su redovito dežurali na hodnicima kako bi se smanjila mogućnost pojave nasilja. Ove školske godine organizirana je jedna skupina vršnjačke pomoći u kojoj su sudjelovali učenici predstavnici 5. do 8. razreda iz obje smjene. U projekt je uključeno cjelokupno nastavno osoblje škole i stručna služba.

RAVNATELJICA:

 Slavica Mišić, prof.

 \_\_\_\_\_\_\_\_\_\_\_\_\_\_\_\_\_\_

***S A D R Ž A J:***

**str.**

***I. UVJETI RADA ................................................. 2***

***II. ORGANIZACIJA RADA .......................................... 4***

***III. KULTURNA I JAVNA DJELATNOST ŠKOLE .............. 5***

***IV. ZDRAVSTVENA – SOCIJALNA I EKOLOŠKA ZAŠTITA UČENIKA***

***...........................................................................7***

***V. INTERNO STRUČNO USAVRŠAVANJE ........................ 9***

***VI. RAD STRUČNIH ORGANA, STRUČNIH SURADNIKA I ORGANA***

 ***UPRAVLJANJA ..................................................................... 12***

***VII. REALIZACIJA NASTAVNOG PLANA I PROGRAMA***

 ***ANALIZA ODGOJNO – OBRAZOVNIH POSTIGNUĆA .......................................................................... 29***

***VIII. REALIZACIJA PROJEKATA U NASTAVI ………………………………. 39***

***IX. ANALIZA REALIZACIJE ŠKOLSKOG PREVENTIVNOG PROGRAMA***

 ***U BORBI PROTIV OVISNOSTI ..................................................................... 46***

***X. ANALIZA PROGRAMA MJERA ZA POVEĆANJE SIGURNOSTI***

 ***U ŠKOLI .......................................................................... 48***